ai4bharat/Pralekha huggingface dataset:
وزارت دفاع
وائس چیف آف آرمی اسٹاف لیفٹیننٹ جنرل سی پی موہنتی کا امریکہ کادورہ
نئی دہلی15؍اگست:وائس چیف آف دی آرمی اسٹاف لیفٹیننٹ جنرل ، سی پی موہنتی امریکہ کے 5روزے دورے پرروانہ ہوگئے ہیں ۔ اس دورے کا مقصد باہمی فوجی تعاون میں اضافہ کرناہے اورفوج سے فوج کے درمیان دفاعی شراکت داری کے لئے مستقبل کے مواقع تلاش کرنا ہے ۔
وائس چیف دفاع کے کثیررخی سربراہوں کی کانفرنس میں شرکت کریں گے جو ہوائی میں ہورہی ہے ، جس میں تین اہم موضوعات پرتبادلہ خیال ہوگا :کس طرح کووڈ -19ہمیشہ قومی سلامتی کے لئے چیلنج ہوگا ؛، ایک کھلے اورآزاد ہند بحرالکاہل میں کثیرجہتی کارول اورچیلنجز اور ٹکنالوجی کے استعمال سے ہونے والے خطرات کے مواقع ۔ اپنے دورے کے دوران لیفٹیننٹ جنرل سی پی موہنتی ان ملکوں کی سینیئرفوجی قیادت کے ساتھ بھی بات چیت کریں گے جو دفاع کے سربراہوں کی کانفرنس میں شرکت کررہے ہیں ۔
بعد میں وائس چیف آف دی آرمی اسٹاف واشنگٹن بی سی کا دورہ کریں گے اور امریکہ کے دفاع کے محکمے کے سینئرفوج لیڈروں اور شہری حکام کے ساتھ تبادلہ خیال کریں گے ۔ وہ پروگرام ایگزیکیٹو آفس  سولجر کادورہ کریں گے اور قریبی جنگی اسکواڈ ، سولجر سروائیوایبلٹی ، سوجلرلیتھیلٹی ، سولجرمینووراور پری سیشن ٹارگیٹنگ اور انٹی گرٹڈ یوزیول اوامینٹیشن سسٹم میں اختراعات کا نظارہ کریں گے ۔ ان میٹنگوں کا مقصد دونوں ملکوں کی فوج کے درمیان تعاون کو بڑھاناہے ۔
ریلوے کی وزارت
کابینہ نے سوہنا- مانیسر-کھرکھودا کے راستے پلول سے سونی پت تک ہریانہ آربٹل ریل کوریڈور پروجیکٹ کی منظوری دی ہے
اس پروجیکٹ کی کُل لمبائی 121.7 کلو میٹر
پروجیکٹ پر ہریانہ ریل انفرا اسٹرکچر ڈیولپمنٹ کارپوریشن لمیٹڈ  کے ذریعے عمل کیا جائے گا جو کہ ریلوے کی وزارت نے ہریانہ سرکار کے ساتھ ایک مشترکہ کمپنی کے طور پر قائم کی ہے
اس سے اُس ٹریفک کو دوسری طرف موڑا جاسکے گا جسے دلّی کی طرف نہیں جانا ہے اور اس سے این سی آر کے ریاست ہریانہ کے ذیلی علاقے میں ملٹی ماڈل لاجسٹکس مراکز کو فروغ دینے میں مدد ملے گی
پروجیکٹ کی تکمیل پر اندازاً 5617 کروڑ روپئے لاگت آئے گی اور یہ پروجیکٹ پانچ سال میں مکمل کرنے کی تجویز ہے
نئی دہلی،15 ستمبر، اقتصادی امور کی کابینہ کمیٹی نے جس کی صدارت وزیر اعظم جناب نریندر مودی نے کی، سوہنا –مانیسر-کھرکودا کے راستے پلول سے سونی پت تک ہریانہ آربیٹل ریل کوریڈور پروجیکٹ کی منظوری دی ہے۔
یہ ریل لائن پلول سے شروع ہوگی اور موجودہ بھرتھنا کلاں اسٹیشن پر ختم ہوگی۔ اس سے موجودہ پاٹلی اسٹیشن ، سلطانپور اسٹیشن  اور اسودھا ا سٹیشن بھی کنکٹیوٹی فراہم ہوگی۔
اس پروجیکٹ پر عملدرآمد ہریانہ ریل انفرااسٹرکچر ڈیولپمنٹ کارپوریشن لمیٹڈ  کے ذریعے کیا جائے گا۔ یہ ریلوے کی وزارت کے ذریعے حکومت ہریانہ کے ساتھ قائم کی گئی ایک مشترکہ کمپنی ہے۔ اس پروجیکٹ میں ریلوے کی وزارت ، ہریانہ کی حکومت اور نجی ساجھے داروں تک ہوگی۔
پروجیکٹ پر آنے والی لاگت کا اندازہ 5617 کروڑ روپئے لگایا گیا ہے۔ امکان ہے کہ یہ پروجیکٹ پانچ سال میں مکمل ہوجائے گا۔
فوائد:
ہریانہ کے پلول-نوح- گرو گرام- جھجر اور سونی پت اضلاع کو اس ریل لائن سے فائدہ پہنچے گا۔
اس سے دہلی نہ جانے والے ٹریفک کا رخ موڑا جاسکے گا اور اس طرح این سی آر کی بھیڑ بھاڑ کو کم کیا جاسکے گا اور ہریانہ ذیلی علاقے میں ملٹی ماڈل لاجسٹکس مراکز قائم کرنے میں مدد ملے گی۔ اس سے ڈیٹیکیٹڈ پریڈ کوریڈور نیٹ ورک تک اس علاقے کی تیز رفتار بلا رکاوٹ کنیکٹیویٹی فراہم ہوگی۔ اس کی وجہ سے این سی آر سے بھارت کی بندرگاہوں کے لیے ایگزم ٹریفک کے لیے ٹرانسپورٹیشن کی لاگت اور وقت میں کافی کمی ہوجائے گی جس کے نتیجے میں اشیا کی برآمدات بہتر مقابلے کے قابل ہوسکیں گی۔ دیگر اقدامات کے ساتھ ساتھ اس باصلاحیت ٹرانسپورٹ کوریڈور سے ہمہ قومی صنعتوں کو اس طرف راغب کرنے میں مدد ملے گی وہ سامان تیار کرنے کے اپنے یونٹ قائم کریں اور میک ا ن انڈیا مشن کو کامیاب بنائیں۔ اس پروجیکٹ سے ہریانہ کے اُن علاقوں تک رسائی ہوسکے گی جو اب تک ناقابل رسائی تھے۔ اس طرح ریاست ہریانہ کی اقتصادی اور سماجی سرگرمیوں کو فروغ حاصل ہوگا۔ اس ہمہ مقصدی ٹرانسپورٹ پروجیکٹ سے کم قیمت اور تیز رفتار سفر کی سہولت بھی مختلف سمتوں میں فراہم ہوں گی۔ گروگرام اور صنعتی علاقوں مثلاً مانیسر-سوہنا- فرخ نگر- کھرکھودا اور سونی پت میں طویل فاصلہ آسانی کے ساتھ طے کیا جاسکے گا۔
اس لائن کے ذریعے اندازاً20000 مسافر روزانہ سفر کرسکیں گے اور ہر سال 50 ملین ٹن سامان کو مختلف جگہوں پر پہنچایا جاسکے گا۔
وزارت ماہی پروری، مویشی پروری و ڈیری
زرعی تحقیق کی بھارتی کونسل پائیدار ماہی پروری اور ایکوا کلچر کے لئے آب و ہوا میں تبدیلی میں محفوظ رہنے والی حکمتِ عملی کو فرو غ دینے کی خاطر مسلسل تحقیق کرتی ہے
|
|
- آئی سی اے آر اداروں کے ذریعے آب و ہوا میں تبدیلی کے اثرات کے بارے میں مطالعات میں ’’ نیشنل انوویشن ان کلائمیٹ ریسیلینٹ ایگریکلچر  ‘‘ کے تحت مختلف ریاستوں میں آبی ذخائر میں ماہی پروری کے خطرے کا جائزہ شامل ہے۔
- آب و ہوا میں تبدیلیوں کے خلاف ماہی گیروں کی تیاری اور موافقت کی صلاحیت کو بڑھانے کے لئے موسمیاتی مہمات اور آگاہی کے پروگرام منعقد کئے جاتے ہیں۔
حکومتِ ہند کی زرعی تحقیق کی بھارتی کونسل  کے زیراہتمام ماہی پروری کے تحقیقی ادارےآب و ہوا میں تبدیلی کے اثرات کو سمجھنے کے لئے باقاعدگی سے تحقیق کر رہے ہیں تاکہ ماہی پروری اور ایکوا کلچر کی پائیداری کے لئے موسم کے لحاظ سے لچکدار حکمت عملی تیار کی جا سکے۔ آب و ہوا کی تبدیلی کے اثرات پر آئی سی اے آر اداروں کے ذریعہ ’’ نیشنل انوویشن ان کلائمیٹ ریسیلینٹ ایگریکلچر  ‘‘ کے تحت کئے گئے مطالعات میں آسام، مغربی بنگال، بہار، اڈیشہ اور کیرالہ میں آبی ذخائر میں ماہی پروری ؛ پورے بھارت میں بڑے دریائی طاسوں کے لئے آب و ہوا کے رجحان کا تجزیہ؛ مچھلیوں کی تقسیماتی حد کے اثرات ، کیچ کمپوزیشن اور پیداوار وغیرہ پر اثرات کے خطرے کا جائزہ شامل ہے۔ سمندری ماہی گیری میں، موسمیاتی تبدیلی کے ماڈلنگ پر مطالعہ، موسمیاتی تبدیلی کے منظرناموں کے تحت مچھلی پکڑنے اور بحری پیداوار پر پیش گوئی، سمندری ماہی گیری کے خطرے اور کمزوری کا اندازہ، ویٹ لینڈ میپنگ، کاربن فوٹ پرنٹ، بلیو کاربن کے اثرات ، سمندری تیزابیت، آب و ہوا کی تبدیلی سے مچھلیاں پکڑنے پر اثرات اور آب و ہوا کی تبدیلی سے مچھلیوں کے رہن سہن میں بندوبست پر اثرات کے متعلق این آئی سی آر اے پروجیکٹ کے تحت مطالعات کئے گئے ہیں ۔ اس کے علاوہ ، آب و ہوا میں تبدیلی کے خلاف ماہی گیروں کی تیاری اور موافقت کی صلاحیت کو بڑھانے کے لئے اوڈیشہ، آسام، مغربی بنگال، اور کیرالہ جیسی ریاستوں میں موسمیاتی مہمات اور بیداری کے پروگرام بھی منعقد کئے گئے ہیں ۔
یہ معلومات آج ماہی پروری، مویشی پروری اور ڈیری کے مرکزی وزیر جناب پرشوتم روپالا نے راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 14300
(Visitor Counter : 56
وزیراعظم کا دفتر
جمہوریت کے لیے سربراہی اجلاس میں وزیر اعظم نریندر مودی کا قومی بیان
معزز حضرات
نمسکار
مجھے اس سربراہی کانفرنس میں دنیا کی سب سے بڑی جمہوریت کی نمائندگی کرنے پر فخر محسوس ہورہاہے۔ جمہوری روح ہماری تہذیبی اقدار کا لازمی جزو ہے۔ تقریباً 2500 سال پہلے ہندوستان میں لچھاوی اور شاکیہ جیسی منتخب جمہوری شہری ریاستیں پروان چڑھیں۔ یہی جمہوری جذبہ 10ویں صدی کے ‘‘اترمیرور’’ کے نوشتہ میں نظر آتا ہے جس نے جمہوری شراکت کے اصولوں کو ضابطے کی شکل دی ۔ اسی جمہوری جذبے اور اخلاق نے قدیم ہندوستان کو سب سے زیادہ خوشحال بنا دیا تھا۔ صدیوں کی نوآبادیاتی حکمرانی ہندوستانی عوام کے جمہوری جذبے کو دبا نہیں سکی۔یہی جذبہ تھا جو ایک بار پھر ہندوستان کی آزادی کی شکل میں مکمل طور پر سامنے آیا اور اسی نے گزشتہ 75 سالوں میں جمہوری قوم کی تعمیر میں ایک بے مثال داستان رقم کی۔
یہ کہانی ، تمام شعبوں میں بے مثال سماجی و اقتصادی شمولیت کی کہانی ہے۔ یہ ایک ناقابل تصور پیمانے پر صحت، تعلیم اور انسانی بہبود میں مسلسل بہتری کی کہانی ہے۔ ہندوستان کی کہانی دنیا کے لیے ایک واضح پیغام ہے۔ وہ جمہوریت کی ترسیل کر سکتی ہے، وہ جمہوریت کی ترسیل کر چکی ہے، اور وہ جمہوریت ترسیل کرتی رہے گی۔
معزز حضرات
کثیر الجماعتی انتخابات، آزاد عدلیہ اور آزاد میڈیا جیسی ساختی خصوصیات جمہوریت کے ہاتھ پاؤں ہیں۔ تاہم جمہوریت کی بنیادی طاقت وہ جذبہ اور اخلاق ہے جو ہمارے شہریوں اور ہمارے معاشروں میں موجود ہے۔ جمہوریت صرف عوام کی، عوام کے ذریعے، عوام کے لیے نہیں بلکہ عوام کے ساتھ، عوام کے اندر بھی ہوتی ہے۔
معزز حضرات
دنیا کے مختلف حصوں میں جمہوری ترقی کے مختلف راستوں پر عمل کیا گیا ہے۔ ہم ایک دوسرے سے بہت کچھ سیکھ سکتے ہیں۔ ہم سب کو اپنے جمہوری طریقوں اور نظام کو مسلسل بہتر بنانے کی ضرورت ہے اسی کے ساتھ ساتھ، ہم سب کو مسلسل شمولیت، شفافیت، انسانی وقار، شکایات کے مناسب ترین ازالے اور طاقت کی غیر ارتکازیت کو بڑھانے کی بھی ضرورت ہے۔
اس تناظر میں، آج کا اجتماع جمہوریتوں کے درمیان تعاون کو آگے بڑھانے کے لیے ایک بروقت پلیٹ فارم مہیا کرتا ہے۔ ہندوستان کو آزادانہ اور منصفانہ انتخابات کے انعقاد میں اور اختراعی ڈیجیٹل اقدامات کے ذریعہ حکمرانی کے تمام شعبوں میں شفافیت کو بڑھانے میں اپنی مہارت کا دوسروں کے ساتھ اشتراک کرنے میں خوشی ہوگی۔ ہمیں سوشل میڈیا اور کرپٹو کرنسیوں جیسی ابھرتی ہوئی ٹیکنالوجیز کے لیے مشترکہ طور پر عالمی معیارات کو تشکیل دینا چاہیے، تاکہ ان کا استعمال جمہوریت کو مضبوط بنانے کے لیے کیا جائے، نہ کہ اسے کمزور کرنے کے لیے۔
معزز حضرات
مل کر کام کرنے سے جمہوریت ہمارے شہریوں کی امنگوں پر پورا اتر سکتی ہے اور انسانیت کے جمہوری جذبے کا جشن منا سکتی ہے۔ ہندوستان اس مقدس کوشش میں ساتھی جمہوری ممالک کے ساتھ شامل ہونے کے لیے تیار ہے۔
شکریہ بہت بہت شکریہ.
ریلوے کی وزارت
ٹرینوں میں خودکار ٹرین تحفظ کے نظام کی تنصیب
نئی دہلی، 10 اپریل 2018/ راجیہ سبھا کو آج مطلع کیا گیا کہ رواں سال کے دوران ٹرین حادثوں کی تعداد میں کمی آئی ہے ۔ یکم اپریل 2014 کو ٹرین حادثوں کی تعداد 104 جو 31 مارچ 2018 کو گھٹ کر 73 رہ گئی ہے۔
انہوں نے کہا کہ ہندستانی ریلوے نے تمام انڈین ریلوے براڈ گیج  نیٹ ورک پر ای ٹی سی ایس سطح -2 معیارات کی توثیق کرتے ہوئے خودکار ٹرین سے تحفظ فراہم کرنے کا منصوبہ بنایا ہے۔
یہ ڈانگر میں سگنل پاسنگ اور اوور اسپیڈنگ سے بچنے کے لئے لوکوپائلٹس کو تکنیکی امداد فراہم کرے گا ۔ ہندستانی ریلویز میں موجود مختلف خود کار ٹرین تحفظاتی حسب ذیل ہے۔
یوروپین ٹرین کنٹرول  تکنالوجی پر مبنی آٹومیٹک ٹرین پروٹیکشن  342 آر کے ایمس میٹرو ریلوے کولکتہ پر لاگو کیا گیا ہے ۔
ایک اے ٹی پی جیسے آگژلری وارننگ نظام کے نام سے جانا جاتا ہے۔ فی الحال سینٹرل ریلوے  کے سبھی سب اربن سیکشن میں 364 آر کے ایمز اور ویسٹرن ریلوے  پر کام کررہا ہے۔
3 -ملک میں دیسی ٹکنالوجی سے ایک اے ٹی ایم نظام تیار کیا گیا ہے جسے جیسے ٹرین کولیشن ایوائی ڈینس نظام  کا نام دیا گیا ہے۔ ایک پائلٹ پروجیکٹ کے حصے کے طور پر جوبی سینٹرل ریلوے کے جنوبی سینٹرل ریلوے کے 250 آر کے ایمز پر انڈر ٹرائل ہے۔
۔۔۔۔۔۔۔۔۔۔۔
م ن۔ح ا ۔ ج۔
U- 2019
(Visitor Counter : 62
امور داخلہ کی وزارت
کابینہ نے ہندوستان اور قدرتی آفات کے لیے مزاحم بنیادی ڈھانچہ کے لیے اتحاد  کے درمیان صدر دفتر کے معاہدہ  کی توثیق کو منظوری دی
وزیر اعظم جناب نریندر مودی کی زیرصدارت مرکزی کابینہ نے آج حکومت ہند  اور قدرتی آفات کے لیے مزاحم بنیادی ڈھانچہ کے لیے اتحاد  کے درمیان 22 اگست، 2022 کو دستخط کیے گئے صدر دفتر کے معاہدہ  کی توثیق کواپنی منظوری دے دی ہے۔
ہندوستان کے عزت مآب وزیر اعظم نے 23 ستمبر، 2019 کو نیویارک میں اقوام متحدہ کے کلائمیٹ ایکشن سمٹ کے دوران سی ڈی آر آئی کو لانچ کیا تھا۔ یہ حکومت ہند کی طرف سے شروع کی گئی ایک بڑی عالمی پہل ہے اور اسے موسمیاتی تبدیلی اور قدرتی آفات کے لیے مزاحم معاملوں میں عالمی قائدانہ کردار حاصل کرنے کی ہندوستان کی کوششوں کے طور پر دیکھا جاتا ہے۔
کابینہ نے 28 اگست، 2019 کو نئی دہلی میں اس کے معاون سیکریٹریٹ کے ساتھ ساتھ سی ڈی آر آئی کے قیام کی منظوری دی تھی اور سی ڈی آر آئی کو حکومت ہند کی مالی مدد کے طور پر سال 20-2019 سے 24-2023 تک 5 سالوں کی مدت کے لیے 480 کروڑ روپے دیے جانے کی بھی منظوری دی تھی۔
اس کے بعد، 29 جون 2022 کو کابینہ نے سی ڈی آر آئی کو ایک بین الاقوامی تنظیم کے طور پر تسلیم کرنے اور اقوام متحدہ  قانون، 1947 کی دفعہ 3 کے تحت سی ڈی آر آئی کو استثنیٰ، چھوٹ اور مراعات دیے جانے کے لیے صدر دفتر کے معاہدہ  پر دستخط کیے جانے کی منظوری دی تھی۔
کابینہ کے فیصلے کی تعمیل میں، 22 اگست 2022 کو حکومت ہند اور سی ڈی آر آئی کے درمیان صدر دفتر کے معاہدے  پر دستخط کیے گئے۔
سی ڈی آر آئی قومی حکومتوں، اقوام متحدہ کی ایجنسیوں اور پروگراموں، کثیر جہتی ترقیاتی بینکوں اور مالیاتی میکانزم، نجی شعبے، تعلیمی اور علمی اداروں کی ایک عالمی شراکت داری ہے، جس کا مقصد موسمیاتی اور قدرتی آفات کے خطرات کے لیے مزاحم بنیادی ڈھانچے کے نظام کو فروغ دینا، اور اس طرح پائیدار ترقی کو یقینی بنانا ہے۔
اپنے آغاز کے بعد سے، اکتیس  ممالک، چھ  بین الاقوامی تنظیمیں اور دو  نجی شعبے کی تنظیمیں سی ڈی آر آئی کے رکن بن چکے ہیں۔ سی ڈی آر آئی اقتصادی طور پر ترقی یافتہ ممالک، ترقی پذیر ممالک، اور موسمیاتی تبدیلیوں اور آفات کے سب سے زیادہ خطرات سے درپیش ممالک کو متوجہ کرکے اپنی رکنیت کو مسلسل بڑھا رہا ہے۔
حکومت ہند اور سی ڈی آر آئی کے درمیان دستخط شدہ صدر دفتر کے معاہدے کی توثیق سے اقوام متحدہ  قانون، 1947 کی دفعہ 3 کے تحت استثنیٰ، چھوٹ اور مراعات دینے میں سہولت ہوگی، جن کی بنیاد پر سی ڈی آر آئی کو ایک آزاد اور بین الاقوامی قانونی درجہ دیا جا سکے گا، تاکہ یہ بین الاقوامی سطح پر اپنے کاموں کو زیادہ مؤثر طریقے سے انجام دے سکے۔
کیمیکلز اور فرٹیلائزر کی وزارت
انڈین پوٹاش لمیٹڈ  نے مرکزی وزیر صحت، خاندانی بہبود اور کیمیکل فرٹیلائزر پٹ کے وزیر ڈاکٹر منسکھ مانڈویا کی موجودگی میں 2022 سے 2027 کی مدت کے لیے پوٹاش کے میوریٹ  کی فراہمی کے لیے اسرائیل کیمیکلز لمیٹڈ  کے ساتھ مفاہمت نامہ پر دستخط کیے
یہ ملک میں ایم او پی کی دستیابی بڑھانے کی سمت ایک اہم قدم ہے، اس سے زرعی پیداوار میں اضافہ ہوگا اور ہماری کسان برادری کی زندگیوں میں بہتری آئے گی: ڈاکٹر منسکھ مانڈویا
بھارت میں زرعی شعبے میں بے پناہ صلاحیت ہے اور یہ تعاون اور اختراع کے لیے کافی مواقع فراہم کرتا ہے: بھارت- اسرائیل شراکت پر ڈاکٹر منسکھ مانڈویا
کیمیاوی مادوں اور کیمیاوی کھادوں کی وزارت کے ماتحت ،کیمیاوی کھادوں کے محکمے کے تحت انڈین پوٹاش لمیٹیڈ  نے پوٹاش کے میورئیٹکی سپلائی کے لئے اسرائیل کیمیکلز لمیٹیڈ  کے ساتھ 2022 سے 2027 تک کی مدت کے لئے ایک مفاہمت نامہ پر دستخط کئے۔ جس کے تحت 6 سے 6.5 ایل ایم ٹی کی سالانہ مقدار کی سپلائی کی جائے گی۔ اس مفاہمت نامہ پر آج صحت اور خاندانی بہبود نیز کیمیاوی مادوں اور کیمیاوی کھادوں کے مرکزی وزیر ڈاکٹر منسکھ مانڈویا کی موجودگی میں نئی دہلی کے نرمان بھون میں دستخط کئے گئے۔
اس موقع پر اظہار خیال کرتے ہوئے صحت اور خاندانی بہبود نیز کیمیاوی مادوں اور کیمیاوی کھادوں کے مرکزی وزیر ڈاکٹر منسکھ مانڈویا نے کہا کہ بھارت اور اسرائیل کے درمیان باہمی اعتماد اور تعاون پر مبنی ایک وسیع معیشت، دفاع اور اہم تعلق ہے۔ بھارت میں زرعی شعبوں میں زبردست صلاحیت موجود ہے اور یہ اشتراک اور اختراع کے لئے بڑے پیمانے پر موقع فراہم کرتا ہے۔ بھارت اور اسرائیل کو کیمیاوی کھادوں کے شعبے میں تحقیق کے میدان میں مل کر کام کرنا چاہئے تاکہ اس سے کسان براداری کو فائدہ پہنچے۔ انہوں نے کہا کہ حکومت ہند زرعی پیداوار اور کسانوں کی آمدنی میں اضافہ کرنے کی عہدبند ہے جس کے لئے کیمیاوی کھادوں کا مناسب طریقہ سے استعمال کیا جائے ۔ انہوں نے کیمیاوی کھادوں کے استعمال اور متبادل ماحول دوست کیمیاوی کھادوں کے استعمال میں بہتری کے لئے اسرائیل کا تعاون چاہا۔
مفاہمت نامہ پر دستخط کئے جانے پر مبارکباد دیتے ہوئے مرکزی وزیرنے کہا کہ یہ ملک میں ایم او پی کی دستیابی میں اضافہ کی جانب ایک اہم قدم ہے۔ اس سے ملک میں زرعی پیداوار میں اضافہ کرنے میں مدد ملے گی اور اس سے کسان برادری کے معیار زندگی میں بہتری آئے گی۔ یہ بات انتہائی قابل اطمینان ہے کہ میسرز اسرائیل کیمیکلز لمیٹیڈ ، ’’کیمیاوی کھادوں کو اور زیادہ استعداد کے ساتھ استعمال کرنے کے مقصد کو حاصل کرنے پر توجہ دیتے ہوئے ، زندگی کے لئے پوٹاش ‘‘ کے عنوان سے ایک پروجیکٹ شروع کرنے کے لئے انڈین پوٹاش لمیٹیڈ  کے ساتھ بھی کام کررہی ہے۔ انہوں نے یہ بھی کہا کہ اس کا مقصد کسانوں کی آمدنی میں اضافہ کرنا ہے۔
میسرز اسرائیل کیمیکل لمیٹیڈ کے عالمی صدر جناب ایلاد اہرونسن نے انڈین پوٹاش لمیٹیڈ کے ذریعہ بھارت کے ساتھ اپنی کمپنی کی شراکت کو سراہا اور کہاکہ میسرز اسرائیل کیمیکل لمیٹیڈ کوبھارت میں کی جانے والی کوششوں میں شامل ہونے پر خوشی ہے اور وہ چاہے گی کہ کیمیاوی کھادوں کے شعبے میں ٹکنالوجی ، لاجسٹکس اور ان کے استعمال میں بہتری کے لئے شراکت میں مزید گہرائی لائی جائے۔
اسرائیل کے وفد نے وزیرموصوف ڈاکٹر منسکھ مانڈویا کو زراعت اور کیمیاوی کھادوں کے شعبے میں ملک کی طرف سے مختلف ٹکنالوجی کی پیش رفت کا جائزہ لینے کے لئے اسرائیل کے دورے کی دعوت دی ۔
دونوں کمپنیوں کے افسران کیمیاوی کھادوں کے محکمے کے سینئرافسران اور وزارت خارجہ کے سینئرافسران بھی اس موقع پر موجود تھے۔
وزارت دفاع
پریس ریلیز : فوج کے سربراہ کا جاپان کا دورہ
نئی دہلی 03 دسمبر۔چیفس آف اسٹاف کمیٹی کے چیئرمین اور فوج کے سربراہ جنرل بپن راوت 3سے 6 دسمبر 2019 تک جاپان کا سرکاری دورہ کررہے ہیں۔اس دورے کے موقع پر فوج کے سربراہ ایک وفد کی قیادت کریں گے ، جو جاپان کی سیلف ڈیفینس فورس کے سینئیر افسروں کے ساتھ تبادلہ خیال کرے گا۔اس کا مقصد دونوں ملکوں کے درمیان باہمی دفاعی تعلقات کو مستحکم بنانا ہے ۔
فوج کے سربراہ ،جاپان کے وزیر دفاع ہز ایکسی لینسی جناب تارو کونو سے ملاقات کریں گے اور باہمی دلچسپی کے مسائل پر بات چیت کریں گے۔ جنرل بپن راوت ، جاپان کی گراؤنڈ سیلف ڈیفینس فورس کے فوجیوں سے بھی بات چیت کریں گے ، جنہوں نے میزورم میں دھرما گارجئین نامی باہمی فوجی مشقو ں میں حال ہی میں شرکت کی تھی ۔جنرل بپن راوت کے جاپان کے دورے کا مقصد دفاعی تعلقات کوفروغ دینا اور بھارت – جاپان تعلقات کی بڑھتی ہوئی اہمیت کو اجاگر کرنا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5518
(Visitor Counter : 31
ریلوے کی وزارت
فرسٹ اے سی تھری ٹائر ایکنامی کلاس کوچ کا آغاز
نئی دہلی19،مارچ2021
ریلوے کوچ فیکٹری، کپور تھلہ نے حال ہی میں ہندوستانی ریلوے کے پہلے پروٹوٹایپ لنک ہوف مین بچ  اے سی تھری ٹائر اکنامی کلاس کوچ شروع کی ہے۔ اس کا ٹرائل یعنی آزمائش بھی کامیابی کے ساتھ مکمل کرلی گئی ہے۔
ایل ایچ بی ، اے سی تھری ٹائر کوچ کی یہ ایک نئی قسم ہے جس کی بہت سی خصوصیتیں ہیں جن میں 83 برتھ، مسافروں کی صلاحیت میں اضافہ، ہندوستانی اور مغربی طرز کی لیواٹریوں  کی بہتر ڈیزائنگ، مڈل اور اپر برتھ کے ہیڈ روم میں اضافہ وغیرہ شامل ہیں۔
راجدھانی، شتابدی، ڈورنٹو اور جن شتابدی وغیرہ کو چھوڑ کر ضروری منظوری کے بعد ان ایل ایچ بی اکنامی کلاس کے کوچیز کو تمام میل، ایکسپریس ٹرینوں میں شامل کیا جائے گا، جو ایل ایچ بی کوچیز کے ساتھ چل رہی ہیں۔مسافروں کو زیادہ آرام دینے کے لئے ہندوستانی ریلوے کی جانب سے دیگر بہت سے اقدامات کئے گئے ہیں۔
یہ اطلاع ریلوے، کامرس اور صنعت اور صارفین کے امور ، خوراک وعوامی نظام تقسیم کے مرکزی وزیر جناب پیوش گوئل نے آج راجیہ سبھا میں ایک تحریری جواب میں دی۔
...............................................................
ش ح، ح ا، ع ر
19-03-2021
U-2774
(Visitor Counter : 127
وزارت دفاع
ہندوستانی فضائیہ کورونا وائرس  کے خلاف جنگ میں اپنی مدد جاری رکھے ہوئے ہے
نئی دہلی،7؍اپریل، ہندوستانی فضائیہ نوول کورونا وائرس کے خلاف جنگ میں اپنی مدد جاری رکھے ہوئے ہے۔ یہ وائرس کا بہتر ڈھنگ سے مقابلہ کرنے کے لئے ریاستی حکومتوں اور امدادی ایجنسیوں کو پوری طرح تیار کرنے کے لئے طبی سہو لیات ، ادویہ اور آلات ایک جگہ سے دوسری جگہ پہنچا رہی ہے۔
گزشتہ چند دنوں کے دوران ہندوستانی فضائیہ نے نوڈل پوائنٹس سے شمال مشرقی خطے میں منی پور ، ناگا لینڈ اور گینگ ٹاک اور مرکز کے زیر انتظام علاقے جموں وکشمیر اور لداخ تک لازمی طبی سپلائی اور اشیاء کو فضائی راستے سے پہنچا یا ہے۔ اس کے علاوہ 6 اپریل 2020 کو اے این -32 طیارے نے اڑیسہ میں جانچ کی تجربہ گاہیں اور اداروں کے قیام کے لئے چنئی سے بھو نیشور تک افراد اور تقریبا 3500 کلو گرام طبی آلات پہنچائے ہیں۔
ہندوستانی فضائیہ نے کووڈ – 19 کے جنگ میں سرگرم مدد کے لئے مختصر نوٹس پر میڈیکل سپلائی اور آلات کو ایک جگہ سے دوسرے جگہ پہنچانے کے لئے نوڈل پوا ئنٹ پر اپنے طیارے تعینات کئے ہیں۔
۔۔۔۔۔۔۔۔۔۔۔۔۔۔۔۔۔۔
U-1529
(
صحت اور خاندانی بہبود کی وزارت
وزارت صحت نے این ای جی وی اے سی کی نئی سفارشیں قبول کیں
این ای جی وی اے سی کی نئی سفارشوں کے تحت، بیماری سے ٹھیک ہونے کے بعد کووڈ-19 ٹیکہ کاری 3 مہینے تک مؤخر کر دی جائے
اگر پہلی خوراک لینے کے بعد کووڈ سے متاثر ہو جائیں، تو کووڈ-19 مرض سے ٹھیک ہونے کے بعد دوسری خوراک 3 مہینے تک مؤخر کر دی جائے
تمام دودھ پلانے والی ماؤں کو کووڈ-19 ٹیکہ کاری کی سفارش کی گئی
کووڈ-19 ٹیکہ کاری سے پہلے ویکسین لینے والوں کا ریپڈ اینٹی جن ٹیسٹ  کی کوئی ضرورت نہیں ہے
کووڈ-19 کے لیے ٹیکہ کاری سے متعلق قومی ماہرین کے گروپ  نے صحت اور خاندانی بہبود کی وزارت کے ساتھ کووڈ-19 ٹیکہ کاری سے متعلق نئی سفارشیں شیئر کی ہیں۔ یہ سفارشیں کووڈ-19 کے بدلتے حالات اور ابھرتے عالمی سائنسی ثبوت اور تجربہ پر مبنی ہیں۔
صحت اور خاندانی بہبود کی وزارت نے یہ سفارشیں قبول کر لی ہیں اور ان کے بارے میں ریاستوں اور مرکز کے زیر انتظام علاقوں کو مطلع کر دیا ہے، جو یوں ہیں:
درج ذیل منظر نامہ میں کووڈ-19 ٹیکہ کاری کو مؤخر کر دیا جائے:
- ایسے لوگوں میں، جن میں لیباریٹری جانچ میں سارس-2 کووڈ-19 بیماری کی تصدیق ہوئی ہے: ٹھیک ہونے کے بعد کووڈ-19 ٹیکہ کاری 3 مہینے تک مؤخر کر دی جائے۔
- ایسے سارس-2 کووڈ-19 مریض جنہیں سارس-2 مخالف مونوکلونل اینٹی باڈیز یا کون ویلیسینٹ پلازمہ دیا گیا ہے: ان کی کووڈ-19 ٹیکہ کاری اسپتال سے ڈسچارج ہونے کی تاریخ سے 3 مہینے تک کے لیے مؤخر کر دی جائے۔
- iii. ایسے لوگ جنہیں کم از کم ایک خوراک مل چکی ہے اور خوراک کا شیڈول پورا ہونے سے پہلے کووڈ-19 وبائی مرض ہو گیا: ان کی دوسری خوراک کووڈ-19 بیماری سے طبی بہتری کے بعد 3 مہینے کے لیے مؤخر کر دی جانی چاہیے۔
- iv. دیگر سنگین عام بیماری سے متاثر لوگ جنہیں اسپتال میں داخل یا آئی سی یو دیکھ بھال میں جانے کی ضرورت پڑی ہو، کو بھی کووڈ-19 ویکسین لینے سے پہلے 8-4 ہفتے کا انتظار کرنا چاہیے۔
کوئی آدمی اگر کووڈ-19 بیماری کا سامنا کر رہا ہے، تو کووڈ-19 ٹیکہ لگوانے یا آرٹی-پی سی آر جانچ نگیٹو آنے کے 14 دن بعد خون کا عطیہ دینا پڑ سکتا ہے۔
تمام دودھ پلانے والی ماؤں کو کووڈ-19 ٹیکہ کاری سے پہلے ریپڈ اینٹی جن ٹیسٹ  کے ذریعے کوئی جانچ کی ضرورت نہیں ہے۔
حاملہ خواتین کی کووڈ-19 ٹیکہ کاری کے سلسلے میں، معاملہ زیر غور ہے اور ٹیکہ کاری پر قومی تکنیکی صلاح کار کمیٹی  کے ذریعے غور کیا جا رہا ہے۔
مرکزی وزارت صحت نے ان سفارشوں کے بارے میں ریاستوں اور مرکز کے زیر انتظام علاقوں کے متعلقہ افسران کو مطلع کرنے اور ان کے مؤثر نفاذ کے لیے آگے قدم اٹھانے کے بارے میں لکھا ہے۔ ریاستوں کو مقامی زبان میں اطلاع و ترسیل کے تمام ذرائع کے استعمال کے ذریعے خدمات فراہم کنندگان کے ساتھ ہی عوام کو ان اطلاعات کی مؤثر تشہیر کو یقینی بنانے کی صلاح دی ہے۔
ریلوے کی وزارت
سی ایل ڈبلیو نے 9 مہینے سے کم کی مدت میں 2019-20 کے دوران 300ویں لوکوموٹیو تیار کیے
نئی دہلی، 22 دسمبر؍ چترنجن لوکو موٹیو ورکس  نے رواں مالی سال کے 9 مہینوں  سے کم کی مدت میں 21 دسمبر 2019 کی شام تک مالی سال 2019-20 کا 300واں لوکوموٹیو تیار کرلیا ہے۔
300ویں لوکو کی تیاری میں سال 2017-18 میں کام کا دن 292 دنوں سے کم ہوکر 2018-19 میں 249 دن تک اور رواں مالی مال 2019-20 میں کم ہوکر 216 دن ہوگیا ہے۔ اس طرح سال 2017-18 سے اب تک 28 فیصد کی کمی آچکی ہے۔
جنرل مینیجر جناب پروین کمار مشرا نے اعلیٰ افسران اور حکام کی موجودگی میں 21 دسمبر 2019 کی شام کو سی ایل ڈبلیو سے 300ویں لوکو، ڈبلیو جی-9 ایچ سی  کو ہری جھنڈی دکھا کر روانہ کیا۔ انھوں نے سی ایل ڈبلیو سے 300ویں الیکٹرک لوکوموٹیو کی تیاری میں افسران اور حکام کی انتھک کوششوں کی ستائش کی۔
جناب پروین کمار مشرا نے اس امید کا بھی اظہار کیا کہ لوکو موٹیو کی تیاری میں اس رجحان کے ساتھ سی ایل ڈبلیو رواں مالی سال 2019-20 کے ہدف کو عبور کرنے کا بھی اہل ہوگا اور ایک نیا ریکارڈ بنانے کے لیے پوری طرح تیار ہوگا۔ سی ایل ڈبلیو نے 2018-19 میں 402 لوکوموٹیو تیار کیے اور اس طرح یہ لوکوموٹیو تیار کرنے والی دنیا کی سب سے بڑی کمپنی بن گئی ہے۔
۔ ۔ ۔ ۔ ۔ ۔ ۔ ۔

U. No. 5968
(Visitor Counter : 62
پیٹرولیم اور قدرتی گیس کی وزارت
قدرتی گیس کی قیمتوں کے تعین کے لیے رہنما خطوط
حکومت نے او این جی سی /تیل کے نامزد فیلڈز، نیو ایکسپلوریشن لائسنسنگ پالیسی  بلاکس اور پری این ای ایل پی بلاکس، جہاں پروڈکشن شیئرنگ کنٹریکٹ  کے نامزد فیلڈز سے پیدا ہونے والی گیس کے لیے گزٹ نوٹیفکیشن مورخہ 07.04.2023 کے ذریعے نظرثانی شدہ گھریلو قدرتی گیس کی قیمتوں کے تعین کے رہنما خطوط کو منظوری دے دی ہے، قیمتوں کی حکومت کی منظوری کے لیے فراہم کرتا ہے۔ ایسی قدرتی گیس کی قیمت انڈین کروڈ باسکٹ کی ماہانہ اوسط کا 10% ہوگی اور اسے ماہانہ بنیادوں پر مطلع کیا جائے گا۔ او این جی سی اور تیل کی طرف سے ان کے نامزد کردہ بلاکس سے تیار کردہ گیس کے لیے، زیر انتظام قیمت کا طریقہ کار  کی قیمت ایک منزل اور ایک چھت کے تابع ہوگی۔ نئے کنوؤں سے پیدا ہونے والی گیس یا او این جی سی اور تیل کے نامزدگی والے شعبوں میں کنویں کی مداخلت کو، اے پی ایم قیمت پر 20% کے پریمیم کی اجازت ہوگی۔ ان اصلاحات کی وجہ سے گھروں کے لیے پائپڈ نیچرل گیس  اور ٹرانسپورٹ کے لیے کمپریسڈ نیچرل گیس  کی قیمتوں میں نمایاں کمی واقع ہوئی ہے۔
07.04.2023 کو نظرثانی شدہ گھریلو قدرتی گیس کی قیمتوں کے تعین کے رہنما خطوط کے مطابق پیٹرولیم پلاننگ اینڈ اینالیسس سیل  کے ذریعہ مطلع کردہ قدرتی گیس کی قیمتوں کی تفصیلات اور موجودہ صورتحال حسب ذیل ہے:
|
|
مدت
|
|
گھریلو گیس کی حسابی قیمت امریکی ڈالر /ایم ایم بی ٹی یو میں
|
|
او این جی سی /تیل کے لیے گھریلو گیس کی قیمت امریکی ڈالر /ایم ایم بی ٹی یو میں
|
|
8اپریل 2023-30اپریل 2023
|
|
7.92
|
|
6.50
|
|
1مئی 2023-31 مئی 2023
|
|
8.27
|
|
6.50
|
|
1جون 2023-30جون 2023
|
|
7.58
|
|
6.50
|
|
1جولائی 2023-31جولائی 2023
|
|
7.48
|
|
6.50
|
|
1اگست 2023-31اگست 2023
|
|
7.85
|
|
6.50
یہ معلومات پیٹرولیم اور قدرتی گیس کی وزارت میں وزیر مملکت جناب رامیشور تیلی نے آج لوک سبھا میں ایک تحریری جواب میں دی ہے۔
بہت چھوٹی، چھوٹی اور درمیانی صنعتوں کی وزارت
وزیر اعظم نے پڈوچیری میں ایم ایس ایم ای ٹیکنالوجی سنٹر کا افتتاح کیا
وزیر اعظم جناب نریندر مودی نے آج نیشنل یوتھ ڈے کے موقع پر پڈوچیری میں قائم ایم ایس ایم ای وزارت کے ٹیکنالوجی سنٹر کا افتاح کیا۔ 122 کروڑ روپے کی لاگت سے تعمیر شدہ دس ایکڑ زمین پر پھیلا عالمی درجے کا ٹیکنالوجی سنٹر 20 ہزار نوجوانوں کو تربیت دے کر دو ہزار ایم ایس ایم ای کی مدد کرکے اور دوسو اسٹارٹ اپس کی اعانت کرکے مقامی معیشت کو نئی بلندیوں پر لے جائیگا۔ اس ایم ایس ایم ای سنٹر کے وزیر اعظم کے ہاتھوں افتتاح کے بعد یہ خطے کے نوجوانوں میں ہنر مندی کے فروغ اور صنعت کاری کے رجحان کو پروان چڑھانے میں مدد گار ہوگا۔
مرکزی وزیر جناب انوراگ ٹھاکر جناب نرائن رانے جناب بھانو پرتاپ سنگھ ورما اور جناب نست پرمانک، ڈاکٹر تمیلی سائی سندراجن اور پڈوچیری کے وزیر اعلیٰ جناب این رنگا سوامی، ریاستی وزراء اور ارکان پارلیمنٹ اس موقع پر موجود تھے۔
فلیگ شپ ٹیکنالوجی سنٹر سسٹم پر وگرام کے تحت ملک بھر میں ٹیکنالوجی مراکز موجودہ اور امکانی ایم ایس ایم ای کی مدد کے لئے پیداواری سہولیات کی تیاری ، مشاورتی خدمات کی فراہمی اور بہترین طریقہ کار اختیار کرکے مسابقانہ رجحان کے فروغ کی جانب کام کررہے ہیں۔
ایم ایس ایم ای کی وزارت اپنے مختلف اقدامات اور پروگراموں کے ذریعہ اس شعبے میں نئی جان ڈالنے کے لئے کوشاں ہے تاکہ سب کی شمولیت والی زندگی پائیدار روزگار کے مواقع حاصل ہوں اور اس طرح وزیر اعظم کے آتم نربھربھارت ویژن کی تکمیل ہو۔